Framkvæmdasýsla ríkisins f.h. heilbrigðisráðuneytisins og Sveitarfélagsins Norðurþings býður til opinnar hönnunarsamkeppni ( framkvæmdasamkeppni ) um nýbyggingu hjúkrunarheimilis á Húsavík , nánar tiltekið á lóðinni nr. 10 við Auðbrekku . Um er að ræða 60 rýma hjúkrunarheimili , auk tengigangs á milli nýbyggingar og núverandi hjúkrunarheimilis Hvamms . Tvö fyrirspurnartímabil eru í samkeppninni og lýkur því fyrra 7. janúar 2020 en því síðara 7. febrúar 2020 . Vakin er athygli á því að þessi samkeppni er rafræn , gögn eru afhent og þeim skilað rafrænt til Ríkiskaupa , samkvæmt leiðbeiningum á heimasíðu Ríkiskaupa og í Samkeppnislýsingu . Skilafrestur tillagna er 21. febrúar 2020 . Veitt verða þrenn verðlaun að heildarupphæð 10 milljónir kr. og þar af verða fyrstu verðlaun að lágmarki 5 m.kr . Í framhaldi af hönnunarsamkeppni er fyrirhugað að ganga til samningskaupa skv. 3. mgr. 39. gr. laga um opinber innkaup nr. 120 / 2016 um þjónustusamning við þátttakanda / höfund þeirrar tillögu sem dómnefnd velur til áframhaldandi hönnunar á húsinu . Hönnunarkostnaður er áætlaður um 11,5% af framkvæmdarkostnaði eða um 210 m.kr. án / vsk . Innifalið í þóknuninni skal vera m.a. hönnun vegna LCC , BIM og BREEAM . Takist samningar ekki við höfund tillögu sem er valin nr. 1 áskilur kaupandi sér rétt til að ræða þar næst við höfund tillögu nr. 2 og að síðustu nr. 3 í samningskaupaferli . Takist samninga ekki við einn af framangreindum aðilum , áskilur kaupandi sér rétt til að hætta við samning . Ekki verður samið við þátttakanda sem bindandi útilokunarástæður 68. gr. laga um opinber innkaup nr. 120 / 2016 eiga við um . Samkeppnin fer fram í samvinnu við Arkitektafélag Íslands og er auglýst á EES . Nánari upplýsingar er að finna á heimsíðu Ríkiskaupa en þar eru leiðbeiningar til að skrá sig til þátttöku og nálgast samkeppnislýsingu og önnur ítargögn undir nafnleynd .